ming030890/wiki-yue-high-quality huggingface dataset:
佛山

佛山（粵拼：fat6 saan1，官方音譯：Foshan，郵政式拼音：Fatshan）喺中國廣東中南部珠三角地區，家下係地級市，叫佛山市，簡稱禪，畀歸類為特大城市。佛山市東邊廣州，北邊係清遠，西貼肇慶、雲浮，南臨江門、中山。大清時歸廣州府南海縣，置佛山鎮，民國時置過佛山市。佛山總人口743.06萬人，密度係1957人/平方公里。市人民政府喺禪城區嶺南大道14號。
佛山地處珠江三角洲腹地，西江以西有低山丘陵，西江以東係珠江三角洲平原。位於亞熱帶沿海，氣候溫和，雨水充足。西江、北江同佢地啲支流涌河貫穿佛山全境，兩條江嘅貫連處就喺佛山三水區思賢滘。
佛山係珠江—西江經濟帶、廣佛肇經濟圈、廣州都市圈嘅重要節點城市，喺廣東省經濟發展當中處於領先地位，仲係全中國民營經濟最發達嘅地區之一。佛山自古就係富饒嘅魚米之鄉，明清兩代佛山鎮同湖北漢口鎮、江西景德鎮、河南朱仙鎮合稱為「四大名鎮」，依家為國家歷史文化名城。佛山又係著名僑鄉，旅外僑胞140萬人。[未記出處或冇根據]

行政
現時佛山市轄下有5個市轄區：禪城區、順德區、南海區、三水區、高明區。
佛山挨住廣州，近年經濟、民生等都同廣州關係好密切。廣佛都市圈正逐步形成。

地理
佛山位於廣東省中南部，地處珠江三角洲腹地，東倚廣州，南鄰港澳，地理位置優越。佛山氣候溫和，雨量充沛，四季如春，屬亞熱帶季風性濕潤氣候，年平均氣溫23.2°C，自古以嚟就係富饒嘅魚米之鄉。珠江水系中嘅西江、北江同埋支流貫穿全境，屬典型嘅三角洲河網地區。
佛山嘅氣候屬亞熱帶季風氣候，全年平均氣溫22.1攝氏度，相對濕度 77%，市區年降雨量1490.6 毫米。

史
大清嗰陣，佛山係歸廣州府南海縣。雍正十一年置佛山鎮。

文化
佛山係粵劇嘅發源地[未記出處或冇根據]，亦係著名嘅體育之鄉，龍船及舞獅運動水平都享譽海內外。

地鐵
市內第一條地鐵線係廣佛地鐵，原本打算喺2002年起，2006年啟用。但係因為資金問題要押後至2007年先至開始起，喺2010年啟用魁奇路站至西朗站，2015年啟用西朗站至燕崗站，2016年啟用新城東站至魁奇路站。

巴士
市內嘅巴士公司主要係粵運公交、佛廣公交、順德公交、新福利、恒通公司。每程票價人民幣1蚊到5蚊不等。

的士
而家市內有好多間的士公司，主要有佛山汽車運輸集團有限公司、順安達運輸有限公司、新協力運輸有限公司、南海小汽車出租公司同埋廣佛交通運輸有限公司等等。價錢統一都係8蚊起表，每公里兩個六。

註腳
喺開放街圖（Open Street Map）嘅佛山地圖。
維基遊埠有呢篇旅遊嘅資源：佛山（簡體中文）
維基同享有多媒體嘅嘢：佛山
佛山地鐵11號綫

佛山地鐵11號綫係佛山地鐵規劃緊嘅一條綫路。

綫路
綫路北起廣州鶴洞東，經過三山、陳村、北滘、大良同容桂，南到容桂細滘，全長41km。

車站
依家綫路確定嘅車站有：鶴洞東、廣鋼新城、港口路、三山、林岳東、陳村北、順德城際站、永豐市場、東樂路、桂洲大道、細滘。

換乘站
鶴洞東站：轉廣州11號綫。
廣鋼新城站：轉廣州10號綫。
港口路站：轉7號綫。
三山站：轉4號綫。
林岳東站：轉2號綫。
陳村北站：轉廣州7號綫。
順德城際站：轉9號綫。
永豐市場站：轉13號綫。
東樂路站：轉3號綫。
桂洲大道站：轉9號綫。

用車
根據現有消息，11號綫將會採用時速100km/h嘅6輛B型列車。

歷史
2016年10月尾，順德區話要喺廣州7號綫嘅陳村到韋涌區間加陳村北站，同11號綫換乘。
2017年2月9號，11號綫工程可行性研究報告開始招標，中鐵二院中標。
佛山沙堤機場

佛山沙堤機場（IATA代碼：FUO；ICAO代碼：ZGFS）係中華人民共和國廣東省佛山市嘅一座機場，俗稱佛山機場、沙堤機場，由中國聯合航空投資建設同埋獨家營運。原本係軍用機場，1985年開始開通民航，2002年又停飛。到2009年11月18號又恢復咗飛去北京南苑機場嘅民用航班。

概要
沙堤機場喺1954年建立，2002至2009年間曾經停止咗民航服務進而改造成軍用機場，2009年又恢復民航，係珠三角地區繼廣州白雲國際機場、深圳寶安國際機場、珠海金灣機場之後嘅第四個民用機場。
沙堤機場嘅從新開啟係主要為咗緩解廣州白雲國際機場空域資源緊張造成嘅供求矛盾，所以中國聯合航空再次獨家使用停航已經7年嘅佛山沙堤機場。由於沙堤機場係屬於軍民合用機場，機場建設受到限制，因此被譽為中國最細嘅民航機場。2013年10月，佛山市政府關於現時沙堤機場嘅局限性問題提出咗要新建一個佛山機場，並且想將佢打造成為「廣州第二機場」，新機場項目已進入選址前期研究嘅階段。

發展歷史
1953年，中共佛山市委組織3500名村民協助空軍修建佛山沙堤機場。
1954年，佛山沙堤機場起好，係用作軍用機場。
1987年1月21日，首架民航飛機喺佛山沙堤機場試飛。
1988年，佛山沙堤機場正式開通民航服務，並且成立中國聯合航空有限公司佛山分公司。
2002年10月31日24時打後，佛山沙堤機場停止民航服務，改為軍用機場。
2009年11月18日，佛山沙堤機場民航服務重新開通，機場經過改建裝修之後成為4C級軍民兩用國內支線機場。

地鐵、鐵路
佛山地鐵3號綫（起緊）設有佛山機場站，預計喺2018年年底起好。
佛山地鐵4號綫

佛山地鐵4號綫係佛山地鐵規劃緊嘅一條綫路。

綫路
綫路西起三水河口工業園，經過三水西南、獅山、佛山西站、綠島湖、季華路同魁奇路，東到南海三山，全長56km，設置32座車站、1座車輛段、一座停車場、3座主變電站。
綫路預留向廣州南村萬博延伸嘅條件。

車站
已經穩定嘅站點有：西南街道、博愛路、佛山西站、蓮塘、張槎、江灣路、季華園、季華六路、石肯、三山。

換乘站
西南街道站：轉12號綫。
博愛路站：轉8號綫。
佛山西站：轉3號綫。
蓮塘站：轉2號綫同14號綫。
張槎站：轉2號綫同廣佛環綫。
江灣路站：轉5號綫。
季華六路站：轉3號綫。
石肯站：轉6號綫。
三山站：轉11號綫。

用車
綫路預計會使用同2、3號綫一樣嘅6節B型列車，最高時速100km/h。

歷史
2017年4月5號，4號綫工程勘察設計總承包開始招標。
佛山市博物館

佛山市博物館喺佛山市順德區樂從鎮華康道13號。
呢間博物館原先喺1959年成立，同佛山祖廟喺埋一齊，兼管孔廟、黃飛鴻紀念館、葉問堂等專題館。2008年，市博物館同佛山祖廟分別成立管理機構。新館起喺樂從華康道。
何欽吉

何欽吉（粵拼：ho4 jam1 gat1；—1658年），明朝遺民、醫學家，江戶時代日本人物，廣東潮州府澄海縣人氏。為咗躲避明末戰火，嗰陣時嘅何就離開鄉下，漂流到薩摩國內之浦（而家鹿兒島縣肝付町），歸化咗日本，同時係將中醫藥學推廣到當地。
何係喺1646年由汕頭出發，遠渡日本嘅都城，寫落唔少醫術同醫藥著作，俾都城人尊稱做「醫學鼻祖」。後尾移居到都城嘅「唐人町」。島津15代都城藩主久直嘅遺孀春嶺，對何做醫生開嘅啲嘅藥方，有好高嘅評價，而重用咗何做待醫 ，何就受咗二十石米嘅奉祿，服侍咗春嶺12年直到過身。而何嘅後代，就成為咗都城後邊產業發展嘅中心人物之一。

發掘嘅藥材
佢喺住地東邊嘅三股町山區度，發現咗「高麗人蔘」（又叫東洋蔘，根部係竹節蔘，藥材），畀當作真高麗人蔘嘅替代品。何欽吉發現同推廣嘅竹節人參，就演變成日本人蔘、薩摩小人蔘。到而家嘅日本漢方藥整嘅小柴胡湯、麥門冬湯、理中湯、半夏瀉心湯，入邊都會用呢種人蔘。

墓地
何欽吉墓依家係宮崎縣嘅指定文化財，位置喺都城市鷹尾町都城西墓地入邊。
何歡潮

何歡潮，香港親中派生意人，祖籍廣東恩平，飛達音響創始人。

政治立場
佢係香港親中派嘅支持者，曾獲邀參與慶祝中國共產黨成立100週年大會，又形容喺現場聽到習近平嘅講話，感到非常榮幸。

獲野雞大學頒發榮譽博士資格
佢報稱攞到林肯大學資深院士同埋榮譽博士資格，但呢間院校嘅資格都備受質疑。有線新聞亦喺2019年報道，林肯大學其實係野雞大學，未獲註冊認可，比錢就有得攞佢哋唔同嘅頭銜。
何歡喜

何歡喜（Hor Foon Hay） (官方日文名：何歓喜  (か かんき)；官方韓文名：하환희；官方越南文名：Hà Hoan Hỉ)，係一個流亡台灣、主張香港獨立嘅中華民國派網絡抗爭者。

經歷
内文：反對逃犯條例修訂草案運動同理工大學保衛戰
何歡喜自稱喺2019年11月理工大學保衝戰之後流亡台灣。
2021年4月，何歡喜開咗佢第一條Telegram 頻道同Instagram 「何歡喜 - 流亡台灣食屎日常」。
2021年11月，何歡喜喺台灣寄咗好多次夾住腐肉同哥士的粉嘅信返香港畀建制派人士同審反送中案嘅法官。
2022年2月9號，中國國民黨前主席馬英九、江啟臣、兩個國民黨籍立委同中國電視收到下款「何歡喜團隊」嘅恐嚇信，但係何歡喜即刻否認咗件事，同停咗寄信畀建制派。
2022年11月27號，何歡喜公開支持中國大陸嘅白紙革命，仲開咗「光復中國頻道」，同流亡卡比頻道合作提供唔同嘅抗爭教學畀中國大陸抗爭者，又發表咗《光復中國宣言》。
2022年12月，何歡喜開咗自己嘅Youtube 頻道，然後喺12月3號出咗佢第一條片。
2023年5月16號，何歡喜喺佢Telegram 頻道推斷咗香港特首李家超老婆嘅真實年齡，並明確指出不論林麗嬋係粵語維基所講嘅1964年出定推斷嘅1961年出世，林麗嬋喺1976年有咗長子李文龍嘅時候都係未滿16歲。
2023年5月31號，何歡喜入咗親共KOL 高松傑直播，高松傑話自己收到何歡喜嘅信，仲話「喺海外就好好生活。」、「外國嘅生活係咪真係咁好？」
2023年8月7號，由阿囝搵老豆老母團隊所經營嘅一路向北（尋親）因為Telegram 頻道再次畀Telegram官方封鎖，所以決定唔再經營Telegram 頻道，Telegram 頻道由何歡喜頻道代為經營。
2023年11月起，何歡喜同流亡卡比頻道已多次呼籲杯葛區議會選舉。
2023年12月9號，何歡喜聯同卡比頻道喺佢Instagram、Telegram等社交平台發報多張杯葛區議會選舉海報，有已離港前區議員喺社交平台分享完嗰啲海報之後被香港廉政公署通緝，亦有巿民分享該圖至Facebook 群組「西環變幻時」後被香港廉政公署捕。
2023年12月底，何歡喜同卡比頻道公佈咗香港警務處處長蕭澤頤逝世嘅消息，嗰時不論係香港政府定香港警務處都冇回應相關事件，直到12月31號香港警務處處長蕭澤頤先至喺同保安局局長鄧炳強去尖沙咀探班嗰陣出現。
2024年1月3號，何歡喜公佈自己個Youtube頻道畀Youtube ban咗，而且原因未明，冇得再登入。
2024年3月21號，香港政府同立法會以全票通過《基本法》第廿三條通過，一路向北（尋親）聯同何歡喜頻道、卡比頻道喺Instagram、Telegram等社交平台公佈咗李家超老婆林麗嬋生日係1961年5月18號，間接引證咗李家超喺1976年衰十一。

寄信畀香港警察、親共人士
反送中運動發生之後兩年，有啲香港抗爭者轉咗去搞網絡抗爭。何歡喜因為唔滿意建制派人士同法官親共言論，所以由2021年10月起，喺台灣寄咗幾次夾住有腐肉同哥士的粉末，仲有「光復香港 時代革命」口號和「Hor Foon Hay is watching you（何歡喜望住你）」嘅信畀香港警察、親共人士，搞到高松傑等建制派人士同文滙報等等嘅親共報紙大肆報導同埋係噉譴責佢。

馬英九前總統收到署名「何歡喜團隊」恐嚇信
2022年2月9號，中國國民黨前主席馬英九、江啟臣、兩個國民黨籍立委同中國電視收到署名「何歡喜團隊」、夾住香港溪錢嘅恐嚇信，何歡喜即刻出聲明否認咗件事，同埋講返自己係畀人冒充同嫁禍，但都依然畀國民黨譴責。
何氏單棘躄魚

何氏單棘躄魚（學名：Chaunax hollemani）係單棘躄魚科單棘躄魚屬嘅其中一個種。
何永昌

何永昌，香港親中派政治人，香港再出發大聯盟發起人之一。
何永賢

何永賢，JP（英文：Winnie Ho，1965年—）係香港畫則師，香港政府房屋局現任局長。

簡歷
何永賢鄉下喺廣東省惠州市，1992年加入香港政府，由建築師做起，到2009年、2012年先後升任總建築師同政府建築師，2018年至2020年做建築署副署長，2020年至2022年做建築署署長。佢自2022年7月開始做房屋局局長。
三唑侖

三唑侖（英文：Triazolam），又稱為海樂神、酣樂欣、淡藍色片，屬於精神藥物，具有鎮靜、催眠、抗焦慮、抗驚厥等作用，起效快、維持時間短，臨床應用廣泛。因為係藍色片藥丸，經常俾吸毒者濫用，所以俾吸毒者美稱為「藍精靈」。好多國家都係屬於受管制藥物，需要醫生處方先至可以購買。

簡介
三唑侖係常用嘅有效催眠藥之一，亦可以用嚟舒暢焦慮同神經緊張等。佢係一種強烈嘅鎮靜藥品，口服之後可以令人迅速昏迷暈倒（0.75mg嘅三唑侖，能夠令人喺10分鐘之內快速昏迷，昏迷時間可以達到4至6個鐘），所以俗稱迷藥、蒙汗藥、迷魂藥。可以溶喺水同各種嘢飲料之中，亦可以同酒精類共同服用。三唑侖冇任何味道，見效迅速，藥效比普通安定強45至100倍。
三商巧福

三商巧福係台灣三商企業旗下嘅牛肉麵連鎖店。佢前身係1983年成立嘅三商速簡餐廳，係台灣第一間台式料理嘅速食餐廳。不過因為菜色太多，無辦法做到快速供餐，所以第二年改成以牛肉麵為主嘅七七巧福。到1986年，又改名做三商巧福，慢慢變成家喻戶曉嘅牛肉麵連鎖店。依家全台灣有155間分店，遍布各大都市同鄉鎮地區，另外喺中國、日本都有分店；仲進駐咗大型量販店同百貨公司嘅美食街。
三國之見龍卸甲

《三國之見龍卸甲》係一套2008年以三國為主題嘅非史實電影，由香港導演李仁港執導，演員劉德華同Maggie Q分別喺片中飾演趙雲同曹嬰。

故事大綱
趙雲喺三國時代成名之前，遇上部隊內嘅兄弟羅平安。因為同係嚟自常山，於是結拜係異姓兄弟，羅平安係大哥，趙子龍係細仔。
羅平安一心要謀出頭嘅機會，奈何喺長坂坡一役護主不力。趙子龍為咗救大哥，於是自動請纓要上陣救主。結果上演咗有名嘅趙雲救阿斗，期間更碰上咗曹操同其孫女曹嬰，算係畀咗對方一次下馬威。因為護主有功，趙雲喺軍中嘅等級漸漸上升，羅平安只能哀怨自嘆。
兵戎半生，趙雲同羅平安隨軍隊返到當初結拜嘅地方。唯一唔同嘅係，過去嘅兄弟如劉備、關羽、張飛等等都一一逝世。趙雲帶住羅平安以及唔多嘅兵馬面對住曹嬰嘅圍困，進退不得亦只唯有一面等救兵，一面守城。
曹嬰，其謀略、為人無不深肖乃祖，為報曹操喺長坂坡時被子龍奪劍救阿斗嘅遺憾，企圖生擒趙子龍，因此引發大戰連場。
幾場苦戰之後，子龍慨嘆時不我與之際，吩咐羅平安係自己卸甲，並安放喺堂中。之後子龍殺出城外，同曹嬰大軍決一死戰。
然而，電影無交代最後嘅勝負結局。

票房
韓國：4月3日喺韓國上映，首周末觀影人數係178,751位居第二位。直至2008年4月27號，喺韓國嘅觀眾總數達到102萬7000名，其中首爾地區嘅觀眾人數達到32萬1000名，票房收入係658萬美元。
馬來西亞：67萬美元
新加坡：806,960美元
泰國：228,549美元
土耳其：236,142美元
菲律賓：46,996美元
三國

三國（粵拼：saam1 gwok3；狹義：220年－280年，廣義：184年、190年或208年－280年或265年）係中國史上嘅一段時期，有魏、蜀、吳三個國。喺時間劃定上有狹廣之分，狹義上從220年魏國成立開始，到280年吳國滅亡、西晉統一中國爲止。不過好多中國史家、以及民間認爲三國開始嘅年份重要早啲，即係廣義上嘅三國，比如話東漢末年發生黃巾之亂（184年），或之後董卓要脅漢獻帝離開洛陽（190年），成個朝廷崩潰，天下豪雄相鬥。
東漢末年戰爭不斷，人口下降，經濟受損，所以三國好重視經濟發展。由於戰爭需求，各種技術都有好大發展。雖然三國時代好短，但係發展得好緊湊。三國係自中國有皇帝以來，第一次同時出咗3個皇帝嘅時期。

歷史
大中華史-2200 —–-2100 —–-2000 —–-1900 —–-1800 —–-1700 —–-1600 —–-1500 —–-1400 —–-1300 —–-1200 —–-1100 —–-1000 —–-900 —–-800 —–-700 —–-600 —–-500 —–-400 —–-300 —–-200 —–-100 —–0 —–100 —–200 —–300 —–400 —–500 —–600 —–700 —–800 —–900 —–1000 —–1100 —–1200 —–1300 —–1400 —–1500 —–1600 —–1700 —–1800 —–1900 —–2000 —先秦秦漢魏晉南北朝隋唐宋元明清近代傳疑時代參攷三皇五帝夏商周西周東周春秋戰國戰國秦二里頭文化漢西漢東漢三國曹魏蜀漢西晉晉東吳東晉十六國南北朝宋齊梁陳北魏東魏西魏北齊北周隋唐五代十國遼西夏宋北宋南宋西遼金大蒙古國元明清南明中華民國大陸時期臺灣時期中華人民共和國大日本帝國南越國大順←西楚←新朝←玄漢←武周←北元←後金←太平天國五代梁唐晉漢周←秦滅六國←明末民變←孝文漢化←玄武門之變←三監之亂←八王之亂←甲午戰爭←文化大革命←義和拳之亂←靖難之變←黃巾之亂←永嘉之亂←黃巢之亂←三藩之亂←盤庚遷殷←周召共和←安史之亂←三家分晉←第一次鴉片戰爭←嘉靖倭亂←土木堡之變史前時代舊石器時代　中石器時代　新石器時代　青銅器時代此格： 去睇 • 討論 • 編輯 • 歷史
東漢末年，漢室因為黃巾之亂、北宮伯玉之亂、黑山軍起義、王芬謀廢漢靈帝、張舉張純叛亂、外戚宦官爭等一系列事件而動盪不安。中平元年（184年），以張角三兄弟為首嘅黃巾軍喺北方起事，史稱黃巾之亂。為咗鎮壓黃巾軍，朝廷一方面放權畀州牧同埋太守，一方面允許地主組織私人武裝嚟對抗黃巾軍。黃巾之亂平息之後，西涼嘅軍閥董卓入京亂政，引發咗董卓討伐戰，之後董卓遷都長安，地方長官演變成獨立嘅軍閥割據混戰。其中嘅曹操保護走返洛陽嘅漢獻帝，並且將首都搬到許昌，喺擊敗其他勢力之後，曹操喺建安五年（200年）嘅官渡之戰打敗割據河北嘅袁紹，大致掌控咗中國嘅北方。曹操以優勢嘅兵力南征荊州，但係喺建安十三年（208年）冬天嘅赤壁之戰俾孫權同埋劉備打敗，形成咗三國鼎立嘅雛型。建安二十五年（220年），曹操病逝，佢個仔曹丕迫漢獻帝禪位畀自己，改國號「魏」，史稱曹魏，至此東漢宣告滅亡，正式進入三國時期。隔年控制益州嘅劉備亦都以自己漢室宗親身份稱帝，國號仍然係「漢」，史稱蜀漢。劉備同孫權喺赤壁之戰後積極拓展自己嘅勢力，為咗爭奪荊州而多次征戰，最後劉備係夷陵之戰中戰敗，孫權攞到成個荊州南部。劉備病死之後，蜀漢丞相諸葛亮輔佐繼位嘅後主劉禪，並喺同年恢復同孫權嘅同盟。據有揚州、荊州同埋交州嘅孫權直到229年先至正式稱帝，國號「吳」，史稱孫吳。之後三國嘅局勢主要係蜀吳同盟對抗北方嘅曹魏，各國之間嘅疆域變化唔大。237年，遼東嘅軍閥公孫淵反叛曹魏，建國號「燕」，但好快就係魏滅燕之戰中滅亡。之後司馬氏逐漸控制咗曹魏嘅政權。263年，司馬昭為咗建立軍功嚟準備篡位而發動魏滅蜀之戰，蜀漢滅亡。兩年後司馬昭病死，佢個仔司馬炎逼魏元帝禪位畀自己，改國號「晉」，史稱西晉，曹魏滅亡。西晉最後喺280年發動晉滅吳之戰，消滅孫吳，統一中國。至此三國時期結束，進入晉朝。

疆域
三國政區地圖。藍色嘅部分係曹魏，綠色嘅部分係蜀漢，紅色嘅部分係孫吳，東北嘅遼東地區由遼東公孫氏實際控制。
三哩島核洩露事故

三哩島核洩露事故，平時簡稱為「三哩島事件」，係發生喺1979年3月28號喺美國賓夕法尼亞州薩斯奎哈納河嘅三哩島核電廠（英文：Three Mile Island Nuclear Generating Station）嘅一次部分爐心熔毀事故。呢個係美國商業核電歷史上最嚴重嘅一次事故。
三善包公廟

包公廟（粵拼：baau1 gung1 miu2）係中國廣東省廣州市嘅一間古蹟，喺大清嘉慶時期起好，位置喺番禺區沙灣鎮三善村入面。佢係寶墨園嘅前世——包相府嘅所在地。

主要紀念對象
由於包青天喺大宋時期出嗮名。大清嘉慶年間，啲人為咗紀念包公，希望有似包青天噉嘅清官嚟睺好成個國家政治，就將飄唔走嚿黑木整成包青天個樣，重起埋間包相府出嚟。
三喜奇緣

《三喜奇緣》係喺1965年嘅一部港產喜劇，由古克中原著，盧雨岐執導，張英才、林鳳主演。

情節
馮大安同李國章係多年好友，後來馮大安去咗外國。馮大安叫個仔家俊同李國章個女雪如相親，於是家俊逼張一明頂包，點知雪如亦都同表妹周素蘭調轉身分，故事就係咁發展。
三善

三善（粵拼：saam1 sin6）係廣東番禺嘅一條村，屬廣州市番禺區沙灣鎮管。世居村民姓梁、靳、老、何。有鰲山古廟群、三善包公廟等建築。325國道同東新高速公路嘅沙灣出口亦喺呢度。
俄羅斯-K

俄羅斯-K（俄文：Россия-К）係全俄國家電視廣播公司一條於1997年開播嘅電視頻道，主要播放各類文化同音樂節目，謝爾蓋·舒馬可夫（Сергей Шумаков）自2009年起擔任其頻道總監。
俄羅斯人

俄羅斯人係東斯拉夫人嘅其中一個族群，發源自俄羅斯，估計全球約莫有1.3到1.5億人。
呢篇俄羅斯人係關於族群嘅楔位文章，仲未完成嘅。麻煩你幫手補充佢嘅內容。
俄羅斯公仔

俄羅斯公仔（俄文：матрёшка）係俄羅斯發明嘅一種公仔，由好多個大細唔同嘅公仔組成，可以一個套落另一個入面。
俄羅斯-烏克蘭危機

俄羅斯-烏克蘭危機係俄羅斯同烏克蘭戰爭嘅一部份。2021年3月開始，俄羅斯喺烏克蘭邊境陳兵10萬，話咁做係為咗阻止北約擴張令烏克蘭成為北大西洋公約組織嘅成員國，威脅俄羅斯嘅國家安全。呢個係俄羅斯自2014年吞併克里米亞以嚟最大規模嘅軍事行動。
俄羅斯嘅軍事行動引發咗一場國際危機，俄羅斯入侵烏克蘭成為各界嘅擔憂。衛星圖片顯示俄軍部署裝甲、導彈同其它重型武器。2021年6月，俄羅斯撤回咗部份駐兵，但到咗10月至11月期間，危機再次升級。到12月，超過10萬個俄羅斯士兵再次喺邊境附近集結。而北約為咗應對俄軍集結，喺愛沙尼亞、立陶宛、拉脫維亞同波蘭部署咗大約4,000個士兵。
今次危機源於持續已久嘅俄烏戰爭，呢場戰爭始於2014年，喺2021年初出現咗升級。2021年12月俄羅斯外交部發表咗一份談判草案，主要內容包括北約要確保烏克蘭唔會成為北約成員國，唔吸收原蘇聯加盟共和國加入北約，北約減少喺東歐嘅駐軍等要求，作為俄羅斯從烏克蘭邊境撤軍嘅條件。而北約就反擊俄羅斯，話對北約成員資格冇否決權，唔同意停止北約嘅擴張，又拒絕俄羅斯嘅要求。之後美國同其它北約成員國警告話，如果俄羅斯入侵烏克蘭，將會對俄展開大規模經濟制裁行動。2022年1月，美國國務卿布林肯同俄羅斯外交部長拉夫羅夫喺日內瓦舉行會談，不過收效甚微，談判唔能夠為緩解俄烏危機起到作用。2022年1月26號，美國同北約以書面正式拒絕俄羅斯提到「北約唔東擴、烏克蘭唔加入」嘅立場。
有分析人士將呢場危機描述為冷戰以嚟最嚴重嘅危機之一。亦有人認為呢場危機類似美蘇冷戰嗰陣嘅古巴導彈危機，更加有人將今次危機視為第三次世界大戰嘅誘因之一。
俄羅斯凍湯

俄羅斯凍湯係俄羅斯式凍湯，多數用青瓜、蘿蔔、蔥、薯仔等等材料去煮。
保羅紐曼

保羅紐曼（英文：Paul Newman，1925年1月26號—2008年9月26號）係美國一個男演員，憑1985年電影《金錢本色》攞奧斯卡金像獎最佳男主角獎。
保羅萊恩

保羅萊恩（英文：Paul Davis Ryan，1970年1月29號—），香港傳媒慣用普通話譯名瑞安，係美國政治人、共和黨員，1999年開始做威斯康星州眾議員。佢亦係2012年美國總統選舉共和黨副總統候選人，但最後輸咗。
保羅興登堡

保羅·興登堡（德文：Paul Ludwig Hans Anton von Beneckendorff und von Hindenburg，（ 聽），1847年10月2號—1934年8月2號）係德國總參謀部總參謀長、軍銜最高係陸軍元帥。係威瑪共和國嘅第二任聯邦大總統。1933年1月，佢喺顧問嘅壓力之下，任命希特拉做德國總理。
保羅韋浩雲

保羅韋浩雲（Paul Verhoeven，荷蘭文讀音： [ˈpʌu̯l vərˈɦuvə(n)]，1938年7月18號—）係一名荷蘭導演、編劇同監製，主要活躍喺荷蘭同埋荷里活。
保羅薩拉薩蒂

保羅薩拉薩蒂（葡文：Paulo Sarasate；1908年11月3號—1968年6月23號）係巴西政治人、記者同律師，喺巴西塞阿拉州嘅福塔雷薩（Fortaleza）出世。1955年到1958年間做塞阿拉州州長。
保羅蘇沙

保羅蘇沙（粵拼：bou2 lo4 sou1 saa1，Paulo Manuel Carvalho Sousa，1970年8月30號—）係葡萄牙一個足球員，而家做緊領隊，效力過昆士柏流浪、史雲斯同李斯特城。
保羅麥卡尼

占士保羅麥卡尼爵士，CH，MBE（英文：Sir James Paul McCartney，1942年6月18號—），係英國一位歌手同創作人，係樂隊披頭四嘅成員之一。佢喺披頭四樂隊入面係彈低音結他為主，但有時都會彈結他、鋼琴同埋打鼓。佢亦都俾健力士世界紀錄譽為20世紀最成功嘅流行歌手[未記出處或冇根據]。《Can't Buy Me Love》、《Yesterday》、《Hey Jude》同埋《Let It Be》都係佢嘅歌。
中原

中原（粵拼：zung1 jyun4）係個地理概念，提及嘅位置係黃河中下游流域、華北平原嘅一部份，中心喺中國河南嗰頭，佢係華夏文明嘅發源地，喺中華文化入面畀華夏民族睇做天下嘅中心。古人亦常用啲詞如中國（zung1 gwok3）、中土（zung1 tou2）、中州（zung1 zau1），佢哋嘅意義同中原相似。一般認爲中原係啲華夏部落嘅集中區域，中心係豫州。隨住華夏民族合一，華夏文化或者講周文化得以發展，傳播到第啲區域。居住喺黃河中下游，華夏民族因爲文化先進，而睇自己做文明，自稱做中國，而同四夷有分別。隨住華夏文化傳播，喺外圍嘅夷蠻敵手亦融合入中原文化。
中原官話

中原官話係一種官話，主要喺河南同山西部份地區度通行，母語人口有1.86億人，喺官話區當中僅次於西南官話，畀認爲曾經對吳語、贛語、閩語、西南官話、江淮官話等等語種有過影響。
中原地圖

中原地圖（Centamap）係中原地產出嘅香港網上地圖，1999年11月推出。
中博滕

中博滕（芬蘭文：Keski-Pohjanmaa）係芬蘭嘅行政區，首府哥哥拉。
中原區

中原區係中國河南鄭州一個市轄區，總面積195平方公里，人口54萬。
中原優生

中原優生（1993年6月15號—）係日本足球員，司職中場，效力鹿兒島聯。
中博史

中博史 ，係日本嘅一個男配音員。

配音作品一覽
呢個表唔完整，歡迎加料。
免費報紙

免費報紙係唔使畀錢可以睇到嘅報紙，通常嚮市內嘅車站、地鐵站同埋人流多嘅地方免費派發。免費報紙嘅收入來源主要係依賴廣告或者贊助人。
依靠廣告收入生存嘅免費報紙，通常新聞內容少，而廣告多，因為白報紙成本貴，所以越多新聞轉載，報館開支越大。出紙越多，浪費越多，唔合利潤最大化商業原則。
嚮飛機機艙或者貴賓候機室，實有免費報紙同免費雜誌。另外唔少豪宅屋苑同服務式住宅，住戶成日收到非賣品嘅報紙，其中唔少係出面要畀錢先買到嘅收費報紙，包括《紐約時報》、《華盛頓郵報》、《大公報》、《文匯報》、《海峽時報》咁。
世上係冇免費午餐嘅，免費報紙之所以唔使錢，係因為有人事先代替讀者畀咗錢。啲個人可能係廣告商、出版人或者贊助人。

香港
《都市日報》係香港近年第一份免費報紙，响2002年4月15號創刊，其後《頭條日報》、《am730》、《英文虎報》、 《大紀元時報》、《晴報》、《爽報》都加入咗免費報紙市場。不過《爽報》响2013年停刊，响免費報大潮入面淘汰。
《晴報》於2023年9月15日發行最後一份印刷版報章。
維基同享有多媒體嘅嘢：Free newspapers
兒凶

《兒凶》係套2010年美國恐怖片，溫子仁導演，Leigh Whannell編劇，喺2011年4月1號上畫。佢嘅續集《兒凶續集》喺2013年9月13號上畫。
免税

免税解豁免税項；然而，由之衍生出嚟嘅詞語，往往有特定嘅附加意思。

正規
免税店賣嘅多數係奢侈品以及煙仔同酒，通常開喺少數指定位置，以出入境建築物之中居多，而嗰啲交易，按規則唔使被打適用於該司法區域其他地方嘅某啲税，因此嗰啲叫免税貨嘅商品，往往會平啲。
大把船之中會有另外一種免税店，當位於公海，就會打開門做生意。

仿冒
有啲小販興將佢哋賣嘅逃税貨雅稱為「免税貨」。
唔少香港同澳門嘅舖頭會將「免税」一詞擺上招牌甚至嵌入店名嚟做招徠，意思其實平平無奇——喺當地任何一處買賣嗰啲嘢嘅時候，都唔使交銷售稅或／及關稅等；對於嚟自中國大陸同台灣等地嘅旅客嚟講，即係有啲佢哋喺家鄉要交嘅税項，會喺嗰度慳咗；有意見批評呢招係誤導伎倆。
免費

免費，亦即免去應付費用。原本應該畀錢嘅嘢，依家唔使畀錢。受者可以得到財物或服務，唔需要返費用畀提供者。
免費可能出於好意，有好多慈善亦係免費，貧苦者得到幫助。或者有唔方便積存，不如送出都有，等啱用嘅人可以用。
然而商家提供免費，可能為咗宣傳，吸引顧客，得到廣告費用，改善形象，取得統計數據，或者得到個人資料等等。現今互聯網，唔少大公司畀免費服務，佢哋可以收集大數據，得到個人生活習慣、喜好，以大眾嘅行為模式。
俗語有云，無咁隻大蛤乸隨街跳，有啲歹徒，會利用免費招來行騙。

文
免費相對於英文，為free of charge，好多時只係寫free。
日文寫做無料。日本稱費用為料金，無料為唔使料金咁解。間見於日式舖頭。絕唔係廣東話話人無料。
免費午餐

免費午餐（粵拼：min5 fai3 ng5 caan1；簡化字：免费午餐；英文：Free Lunch for Children）係中國社會福利基金會屬下嘅慈善機構，2011年4月2號成立。

由來
2011年2月，國務院發展研究中心中國發展研究基金會出嘅一份同中國貧困地區學生有關嘅營養調查報告，話中、西部貧困地區啲細路超缺營養。其中被調查嘅學生範圍入面，有12％遲發育，72%上緊堂時肚餓；學校嘅寄宿生體重同身高方面，全國農村學生嘅平均水準都低過市區，其中男仔分別低過10kg同11cm，而女仔分別低過7kg同9cm。報告重話中國啲細路喺低收入家庭出現，令將來嘅人力資本出現巨大損失，形成「貧困代際」嘅傳遞。重強調政府應該將兒童嘅營養干預納入基本職責，由執政黨同國家做出政治承諾。同年4月2號，鄧飛同500位記者、中國大陸幾十家主流媒體、及中國社會福利基金會一齊搞免費午餐基金公募計劃，提出為貧困學童提供免費午餐。
免費增值

免費增值（freemium）係幫一件商品設價格嗰陣用嘅策略，指件商品或者服務係免費嘅，但如果想要用更進一步嘅服務就要收錢。
免運費

免運費，又叫免費送貨，係網購同郵購嘅其中一種銷售安排，當人客買滿指定金額嘅貨，就唔需要額外再畀送貨嘅費用。不過商家其實已經一早將送貨嘅成本攤分落貨嘅售價，所以免運費只係一種吸引人客嘅銷售策略。
兑分仔

兑分仔（粵拼：deoi3 fan1 zai2；異體字：兌分仔）係喺機舖道買賣街機積分嘅人，令打機客可以間接賭錢；呢行屬於偏門。

原理
粵語區嘅兩廣、香港同澳門，各自有規矩，只准指定嘅一至幾檔嘢開賭。因此，機舖同埋非法賭檔入面擺嘅機器，都無直接賭錢嘅功能。正式賭場所用嘅跑馬機、老虎機同輪盤等等，以貨幣計輸贏，而其他舖頭所用嘅品種就只會計積分。
「正常」噉計，客人會使錢由機舖職員度買儲喺咭入面嘅積分。插張咭入部街機度，就有得玩——輸會扣分，贏到就加；唯一用處係攞嚟繼續打機。
兑分仔做嗰啲「反常」嘢，就係將客人（尤其是熟客）嘅積分換成現錢，令到積分就好似賭場籌碼噉樣，可以同現錢雙向兑換（就算次次都要蝕水），即係有得變相賭錢。喺呢啲積分嘅買賣過程之中，渠哋有佣抽。而呢種中間人嘅另一個用處，係幫舖頭東主逃避法律責任。
全智賢

全智賢（粵拼：cyun4 zi3 jin4，韓文：전지현，1981年10月30號—），原名王智賢（왕지현、전지현），係南韓女演員，喺首爾出世，1997年出道，2001年憑電影《我的野蠻女友》開始喺亞洲出名，到2013年更憑電視劇《來自星星的你》大幅提升知名度。全智賢重會加盟2020年《李屍朝鮮2》。
全民·造星級店長

《全民·造星級店長》（One Day Store Manager）係香港電視娛樂製作嘅真人騷節目，由香港旅遊發展局贊助，由頭兩屆《全民造星系列》冠軍姜濤、吳啟洋主持，2021年12月11號到12月18號逢禮拜六23:10-23:30喺ViuTV播。節目主持姜濤同吳啟洋會分別體驗做咖啡店同時裝店嘅店長，接受節目組預先安排嘅情景考驗。節目喺2019年底拍落，不過要隔咗兩年先至有機會喺電視首播。
全民免疫

群體免疫 (粵拼：kwan4 tai2 min5 yik6) 又叫全民免疫 (粵拼：chyun4 man4 min5 yik6)（英文：herd immunity 或者 community immunity）係指人或者動物群體中有好大比例對傳染病獲得免疫力，令其他無免疫力嘅個體因此受到保護而唔會被傳染。擁有抵抗力嘅個體比例越高，易感個體同受感染個體間接觸嘅可能性就越細，喺個體間傳播嘅疫病感染鏈就容易切斷，令疫病結束廣泛傳播、發病人數大量減少、流行病轉為地方病或者消失，進而達到群體免疫。獲得群體免疫嘅方法，概分為自然獲得同人為獲得。
所謂「自然群體免疫」（唔採取人為干預由得疫病自然傳播）嘅策略要實現，需要基本傳染數（R0）低、死亡率低、病毒變異率低、病毒變異能力增強率低（包括毒力改變、條件致死嘅改變、宿主適應性嘅改變等）、地方人口少、地方面積細、人口平均健康水平高、康復後終生免疫率高等嘅因素配合，所以呢個策略受到各方科學家嘅爭議，並無足夠科學證據證實呢個講法嘅可靠性同可實踐性；依家認為呢種策略唔道德且唔可行，會導致不必要嘅死亡。

案例
歐洲喺應對傳染力高、死亡率低嘅流行病時一般採取自然群體免疫策略[來源請求]，即係透過社區染病（水痘、手足口病等），以致大部分居民對病原免疫，達到群體免疫效果；對於死亡率高嘅流行病就採用人為群體免疫策略，令到免疫功能健全嘅居民接種疫苗（天花、麻疹、結核病等）。
2020年3月初，英國有專家同政府官員喺應對武漢肺炎英國疫情時建議採取自然群體免疫策略，引起國內外嘅爭議。不過由3月23號開始，英國政府宣佈開始進入為期3星期嘅全國封城防疫狀態，後宣佈延長至5月7號。呢個反映英國政府最終未有採用自然群體免疫策略，而係以限制社交距離措施防止病毒喺社區擴散。
全民在野黨

全民在野黨（People Out of Parliament Party）係香港一個喺2012年成立嘅政黨，全香港700幾萬有居港權嘅香港永久性居民全部自動成為黨員，因此做咗香港第一大政黨。
全民來電

《全民來電》（英文：eSports Game Battle）係香港電視娛樂製作嘅真人騷節目，由博愛醫院贊助，搵《全民造星》參賽者何啟華、郭嘉駿、梁業、吳保錡同《全民造星II》參賽者吳啟洋、李祉均、范卓言、歐鎮灝，各自組成電競隊，參加「博愛一百周年香港電競盃」。節目由2020年1月13號到1月17號禮拜一到五 19:30－20:00 喺ViuTV播。
《電競巨Sing Show》（英文：eSports Music Show）係《全民來電》嘅特別版，用音樂會形式去搞，由陳俞希、駱振偉主持，演出者包括：MIRROR、ERROR、陳潔靈、Dear Jane、許廷鏗、梁釗峰、李幸倪、江海迦、Panda Cute、吳啟洋、李祉均、歐鎮灝、范卓言、李國煒、崔可迪、梁瑞峰、洪助昇、劉兆豐、劉瑞祈、陳樂、麥兆恆、梁文賢。節目喺2020年1月18號禮拜六 20:00－21:30 喺ViuTV現場直播。
全智慧

全智慧，係大韓民國嘅一個女藝人同埋歌手。
全氏

全（粵拼：cyun4）係唐人姓氏，喺《百家姓》裏頭排第233位。
呢篇全氏係同姓氏有關嘅楔位文章，重未寫完嘅。麻煩你幫手充實佢。
全民健身日

中國內地政府喺1995年推行《全民健身計劃綱要》之後開咗好多次全民健身周或全民健身月活動，但國家體育總局群體司長盛志國話將全民健身日同有咗嘅全民健身活動合埋一齊重搞創新。後嚟國家體育總局長劉鵬喺十七大嘅新聞發佈會話體育嘅根本目標係滿足大多數人民群眾日益增長嘅強身健體需求。由於2008年北京奧運會成功舉辦，重好大噉激發咗億萬人民群眾嘅體育熱情而加強咗全社會嘅體育意識。劉鵬重希望8月8號呢日每位仁兄都可以喺自己所在地做體育健身活動。群眾喺北京奧運會舉辦完之後越嚟越重視體育。最後國務院喺2009年1月7號嘅二次全會決定咗每年8月8號係全民健身日。

撈稿
全民健身日嘅撈稿出喺黑龍江省牡丹江市嘅市民——殷茂臻嘅手頭，佢設計嘅撈稿圍繞咗8月8號嘅兩個「8」字，整出兩個向住陽光、有活力、青春無限、奮發向上同現代化嘅男女健身圖，既體驗咗直觀垂範嘅效果，又可以向全民傳遞咗「人人參加健身兼受益，日日健身兼快樂」嘅理念。

口號
全民健身日嘅口號喺「天天健身，天天快樂」、「好體魄，好生活」同「全民健身，你我同行」三句。
全椒

全椒係中國安徽滁州一個縣，總面積1572平方公里，人口45萬。
全民國家安全教育日

全民國家安全教育日（National Security Education Day），係中華人民共和國嘅主題日，定喺每年4月15號，主題係增強全民嘅國家安全意識。
呢日係2015年7月1號全國人大常委會通過《中華人民共和國國家安全法》第14條規定而定立嘅，同年開始實施。
2020年全國人大常委會未經香港人同意而強行通過《香港國安法》後，喺香港實施，2021年4月15號係《香港國安法》實施後第一個「全民國家安全教育日」，所以畀港府大力宣傳，口號係「國家安全　護我家園」。

簡介
2015年7月1號，第12屆全國人大常委會第15次會議通過《中華人民共和國國家安全法》，將每年4月15號定為「全民國家安全教育日」。
上村健一

上村健一（1974年4月22號—）係日本足球員，司職後衞，曾經喺2001年爲日本足球代表隊出場4次。
上村公園

上村公園（英文：Sheung Tsuen Park）係香港一公園同遊樂場，喺石崗八鄉上村，就近上村巴士總站，錦上路同錦田公路交界，行政上歸元朗區。設施有硬地球場、籃球場、排球場、七人足球場、寵物共享公園以及狗糞收集箱。全日開放。歸康樂及文化事務署管。
有波地之故，亦叫上村球場（英文：Sheung Tseun Playground）。
園中有回歸紀念柱，八鄕所樹，周南題字。
香港公共圖書館會派流動圖書館到公園。
上村典子

上村典子 ，係日本嘅一個女藝人同埋配音員。
上村千雅

上村千雅 ，係日本嘅一個女藝人同埋配音員。
上李屋花園

上李屋花園，香港公園之一，遊樂場之一，喺深水埗大埔道，古蹟北九龍裁判司署對面，英文叫Sheung Li Uk Garden。行政上歸深水埗區。設施有籃球場、排球場。
上村周平

上村周平（1995年10月15號—）係日本足球員，踢中場，效力熊本羅亞素。
上村岬

上村岬（1991年10月28號—）係日本足球員，司職中場，效力過磐田山葉，及FC今治。
剛果共和國

剛果共和國（法文：République du Congo），係非洲一國，首都布拉柴維爾，主要係班圖人，曾經係法國殖民地，1960年正式獨立。
叫剛果因為古時剛果河流域有剛果王國。
1969年12月31號，剛果勞動黨宣布改行馬列主義，改國號剛果人民共和國。1991年恢復原本嘅國號剛果共和國。
剛果王國

剛果王國，古國之一，喺非洲，行君主制，曾淪為葡萄牙附庸，亦為葡萄牙所滅。國土之後畀法國、比利時等瓜分。
剛果話叫Kongo dya Ntotila，又或者Wene wa Kongo，萄萄牙文寫Reino do Congo。
呢篇剛果王國係關於國嘅楔位文章，重未寫完嘅。麻煩你幫手充實佢。
剛果人民共和國

剛果人民共和國 （法文：République populaire du Congo），係非洲國剛果共和國喺1969年12月31號至1992年3月15號期間嘅國名，亦係非洲頭一個社會主義國家，由剛果勞動黨做唯一執政黨。

外交政策
奉行社會主義嘅剛果人民共和國，長期同其他意識形態領域相近嘅國家維持住友好關係，重相繼同中華人民共和國、蘇聯、捷克斯洛伐克、南斯拉夫社會主義聯邦共和國、古巴、越南民主共和國、北韓等國家建立咗外交關係。1970年，支持馬克思主義、社會主義嘅阿連德成為智利總統之後，亦响1972年同剛果人民共和國建交。
呢篇剛果人民共和國係關於國嘅楔位文章，重未寫完嘅。麻煩你幫手充實佢。
剛果民主共和國

剛果民主共和國（法文：République démocratique du Congo），亦稱DR剛果、民主剛果、剛果（金）或金剛果，係一個喺中非嘅國家。論地咁多剛果係非洲第二大國，全世界第十一大國。剛果民主共和國人口大概1.09億，係全世界最多人嘅法語國家。首都同埋大城市係金沙薩，亦係重要經濟中心。剛果同剛果共和國、中非共和國、南蘇丹、烏干達、盧旺達、布隆迪、坦桑尼亞（隔住坦噶尼喀湖）、贊比亞、安哥拉、安哥拉隴都同南大西洋接壤。
剛果民主共和國以剛果盆地為中心，大約9萬年前開始有中非採集社群住喺呢度，3000年前班圖擴張先到剛果。喺西面，由14世紀到19世紀，剛果王國喺剛果河嘅河口一帶統治。喺東北面、中部同東面，桑德、盧巴同倫達等王國由16世紀同17世紀到19世紀都有嘢做。1885年，比利時國王利奧波德二世正式由歐洲殖民國家手上攞咗剛果嘅管治權，話呢度係自己私產，改名叫剛果自由邦。由1885年到1908年，佢嘅殖民地軍隊逼啲當地人生橡膠，仲濫殺濫捕。1908年，利奧波德放棄呢塊土地，於是變成咗比利時殖民地。
1960年6月30號，剛果由比利時獨立，然後馬上就面臨分離主義運動、帕特里斯·盧蒙巴總理俾人暗殺，同埋蒙博托·塞塞·塞科喺1965年發動政變奪權。1971年蒙博托將國家改名做扎伊爾，實行殘暴嘅個人獨裁統治，直到1997年俾第一次剛果戰爭推翻。國家改返舊名之後馬上又遇到1998到2003年嘅第二次剛果戰爭，令到540萬人死亡。戰爭喺約瑟夫·卡比拉總統時期結束，佢由2001年到2019年管治國家，喺佢管治期間國家人權好差，成日出現强迫失蹤、虐待、隨意拉人入獄同埋限制公民自由等問題。2018年大選之後，係國家自獨立以嚟頭一次和平轉移政權，卡比拉俾費利克斯·齊塞克迪接棒做總統，佢到而家都仲係總統。由2015年開始，東面嘅剛果又開始爆發軍事衝突。
剛果民主共和國天然資源極其豐富，但係長期受到政治唔穩定、基建唔足、貪污、幾百年嘅商業同殖民榨取同剝削，然後60幾年獨立不過都冇乜發展嘅影響。金沙薩之外，第二同第三大城市盧本巴希同姆布吉馬伊都係採礦社區。剛果民主共和國最大出口係原礦，2019年中國攞咗佢超過一半嘅出口。2021年，剛果民主共和國喺人類發展指數191個國家排第179位。聯合國將佢歸類為最不發達國家。截至2018年 (2018-唔見咗必要嘅參數 1=月份！)[update]年，經過二十年各種內戰同持續衝突之後，仲有大約60萬剛果難民住喺隔籬國家。200萬細路仔隨時餓死，戰爭將450萬人搞到要離家出走。剛果係聯合國、不結盟運動、非洲聯盟、東南非共同市場、南部非洲發展共同體、國際法語組織同中非國家經濟共同體嘅成員國。

政府同政治
内文：剛果民主共和國嘅政治
約瑟夫·卡比拉由2001年1月到2019年1月任剛果民主共和國總統。
經過四年嘅兩憲法之間嘅過渡期，設立咗新嘅政治機構喺政府嘅各個層面，以及喺全國範圍內設立咗新嘅省級行政區劃之後，2006年新憲法開始生效，剛果民主共和國嘅政治最終穩定落實為一個總統民主共和制。
2003年過渡憲法設立咗一個兩院制嘅議會，由參議院同國民議會組成。
參議院嘅職責之一係起草國家新憲法。行政權力歸屬於一個由60名成員組成嘅內閣，由一位總統同四位副總統領導。總統仲係武裝部隊嘅最高統帥。過渡憲法仲設立咗一個相對獨立嘅司法機構，由擁有憲法解釋權嘅最高法院領導。
2006年憲法，亦稱為第三共和國憲法，喺2006年2月生效。不過，佢同過渡憲法並存，直到2006年7月選舉產生嘅官員就職為止。根據新憲法，立法機構仍然係兩院制；行政權由總統同政府共同行使，由能夠喺國民議會獲得多數席位嘅政黨委任嘅總理領導。
政府而唔係總統，對議會負責。新憲法仲賦予咗省級政府新嘅權力，設立咗省級議會，對省長同省級政府首腦進行監督，並由佢哋選舉產生。新憲法仲見證咗最高法院嘅消失，被分成三個新機構。最高法院嘅憲法解釋權而家由憲法法院持有。
雖然位於中非聯合國分區，但作為南部非洲發展共同體（SADC）嘅成員國，呢個國家喺經濟同區域上都同南部非洲有聯繫。

行政區劃
内文：剛果民主共和國嘅省份同剛果民主共和國嘅地區想知多啲：剛果民主共和國嘅行政區劃
目前國家分為金沙薩直轄市同另外25個省。 呢啲省再細分為145個地區同33個城市。2015年之前，國家有11個省。
1. 金沙薩14. 伊圖里省

對外關係
内文：剛果民主共和國嘅對外關係
總統約瑟夫·卡比拉同美國總統巴拉克·奧巴馬喺2014年8月
全球對稀有原材料嘅需求不斷增長，加上中國、印度、俄羅斯、巴西同其他發展中國家嘅工業快速發展，要求發達國家採用新嘅、綜合嘅同能夠快速反應嘅策略，以持續識別同確保充足嘅戰略同關鍵材料供應，以滿足佢哋嘅安全需求。 強調剛果民主共和國對美國國家安全嘅重要性，美國最新嘅努力係建立一支剛果精英部隊，目的係喺呢個「具有戰略重要性」嘅地區培訓專業嘅武裝部隊。
外部國家有經濟同戰略動機為剛果帶來更多「安全」，因為剛果豐富嘅自然資源，例如鈷，一種喺好多工業同軍事應用中使用嘅金屬。 鈷最大嘅用途係製造超級合金，用嚟製造高速軍機嘅噴射引擎部件。鈷仲用嚟製造磁性合金同耐切割、耐磨損嘅材料，例如碳化物。化工業喺多個領域大量使用鈷，包括石油同化工加工嘅催化劑、油漆同油墨嘅乾燥劑、搪瓷嘅底漆、陶瓷同玻璃嘅脫色劑，以及陶瓷、油漆同塑膠嘅顏料。呢個國家擁有全球80%嘅鈷儲備。
有人認為，因為鈷對電動車電池同喺電力結構中大比例間歇性可再生能源嘅電網穩定都好重要，剛果民主共和國可能會成為地緣政治競爭加劇嘅對象。
喺21世紀，中國對剛果民主共和國嘅投資同剛果對中國嘅出口快速增長。喺2019年7月，包括剛果民主共和國喺內嘅37個國家嘅聯合國大使，聯合向聯合國人權理事會發信，支持中國對維吾爾族同其他穆斯林少數民族嘅處理方式。
剛果河

剛果河係世界上最深嘅河，亦係成個非洲嘅第二長河，僅次於尼羅河，又係僅次於亞馬遜河嘅世界第二長河；長4,700公里，經贊比亞、剛果民主共和國、剛果共和國同安哥拉流入大西洋。剛果共和國同埋剛果民主共和國都係以剛果河命名嘅。喺1971年到1997年嗰陣，剛果民主共和國嘅國名係扎伊爾，所以嗰陣嘅扎伊爾政府就將剛果河叫成扎伊爾河喇。

名
個名 "Congo/Kongo" 嚟自喺條河南岸嘅剛果王國。呢個王國係以當地嘅班圖族剛果人嚟命名，佢哋喺17世紀時被稱為 "Esikongo"。 喺剛果王國嘅南邊，有個同名嘅卡剛果王國，1535年已經有人提過。亞伯拉罕·奧特柳斯喺佢1564年嘅世界地圖上，將河口嘅城市標為 "Manicongo"。 剛果呢個部族名可能嚟自一個意思係公眾聚會或者部族集會嘅字。現代剛果人或者Bakongo呢個名係喺20世紀初引入嘅。[未記出處或冇根據]
"Zaire" 呢個名係葡萄牙人將剛果語嘅字nzere（"河"）改編過嚟嘅，係由nzadi o nzere（"吞噬其他河流嘅河"）縮短而成。喺16同17世紀，呢條河叫做 "Zaire"；"Congo" 呢個名好似喺18世紀慢慢取代咗 "Zaire"，成為英文裡面最常用嘅叫法。不過喺19世紀嘅文獻裡面，仲經常提到當地人叫佢做 "Zahir" 或者 "Zaire"。 剛果民主共和國同剛果共和國都係以呢條河嚟命名，1960年從比屬剛果獨立嘅剛果共和國（利奧波德維爾）都係咁。1971年至1997年嘅扎伊爾共和國都係用呢條河嘅法語同葡萄牙語名嚟叫。

流域同路線
從西邊睇到嘅剛果河空中圖，包括馬列博湖上游一半同姆巴穆島
從布拉柴維爾望到對岸嘅金沙薩，中間隔住馬列博湖
内文：剛果盆地
剛果河嘅流域面積有4,014,500 km2（1,550,000 sq mi），差唔多同歐盟面積一樣大。喺河口嘅流量由23,000至75,000 m3/s（810,000至2,650,000 cu ft/s）唔等，平均係41,000 m3/s（1,400,000 cu ft/s）。每年輸送到大西洋嘅懸浮沉積物有8600萬噸，仲有額外6%嘅河床負荷。
呢條河同佢嘅支流流經剛果雨林，係世界上第二大嘅雨林區，僅次於南美洲嘅亞馬遜雨林。佢仲有世界第二大嘅流量，僅次於亞馬遜河；第二大嘅流域面積，都係僅次於亞馬遜河；而且係世界上最深嘅河流之一，最深處超過220 m（720 ft）。 因為佢嘅流域橫跨赤道南北兩邊，所以流量好穩定，總有一部分地方正處於雨季。
剛果河嘅源頭喺東非大裂谷嘅高原同山脈，仲有坦噶尼喀湖同姆韋魯湖，呢啲湖水流入盧阿拉巴河，然後喺博約馬瀑布下游變成剛果河。按照世界通用嘅做法，用最長嘅支流嚟定河流嘅源頭，就好似尼羅河咁，所以贊比亞嘅尚貝希河通常被認為係剛果河嘅源頭。
剛果河由基桑加尼開始，喺博約馬瀑布下游以西北方向流動，然後慢慢轉向西南，經過姆班達卡，同烏班吉河匯合，流入馬列博湖（史丹利湖）。金沙薩（以前叫做利奧波德維爾）同布拉柴維爾分別喺呢個湖嘅兩岸。喺呢度，河道變窄，跌入好多深峽谷嘅瀑布（統稱為利文斯頓瀑布），經過馬塔迪同博馬，最後喺穆安達流入大西洋。
下剛果係指呢條大河嘅"下游"部分，即係由河口喺大西洋海岸到兩個首都布拉柴維爾同金沙薩之間嘅河段。喺呢一段河道，有兩條重要嘅支流，都係喺左邊或者南邊。奎盧河發源於靠近安哥拉安哥拉-剛果民主共和國邊界嘅山區，喺距離馬塔迪上游約100公里嘅地方匯入剛果河。另一條係英吉西河，由安哥拉嘅威熱省向北流，喺距離兩個首都下游約80 km（50 mi）嘅宗戈同剛果河匯合。因為有好多急流，特別係利文斯頓瀑布，所以呢一段河道唔能夠連續通航。

經濟重要性
姆班達卡呢個城鎮係剛果河畔嘅一個繁忙港口。
剛果河喺馬魯庫嘅情況。
雖然利文斯通瀑布阻礙咗從海上進入嘅通道，但係瀑布以上嘅幾乎成條剛果河都好容易通航，特別係金沙薩同基桑加尼之間嘅河段。直到最近，大型河輪仲喺呢條河上運作緊。[咩時候？]喺一個冇幾多公路同鐵路嘅國家，剛果河仲係一條生命線。而家啲鐵路已經繞過咗三個主要嘅瀑布，好多中非洲嘅貿易都經過呢條河，包括銅、棕櫚油（棕櫚仁）、糖、咖啡同埋棉花。

水力發電
剛果河係非洲最強大嘅河流。喺雨季期間，每秒鐘有超過50,000立方米（1,800,000立方英尺）嘅水流入大西洋。所以剛果河同佢嘅支流有好大嘅水力發電潛力。科學家計算過，整個剛果盆地佔全球水力發電潛力嘅13%。呢個數量足以滿足成個撒哈拉以南非洲嘅用電需求。
目前，剛果盆地有大約40座水力發電廠。最大嘅係位於金沙薩西南面約200公里（120英里）嘅英加水壩。呢個項目喺1970年代初開始，第一座水壩喺當時完工。原本嘅計劃係要建五座水壩，總發電容量會達到34,500兆瓦（MW）。到而家為止，淨係英加一期同英加二期水壩建咗，發電容量係1,776兆瓦。
喺2005年2月，南非嘅國有電力公司伊斯科姆宣布咗一個計劃，想通過改進同建造新嘅水力發電壩嚟擴大發電量。呢個項目可以將發電廠嘅最大輸出提高到40,000兆瓦（MW）。有人擔心呢啲新嘅水力發電壩可能會導致好多喺呢條河度原生嘅魚類滅絕。

自然歷史
利文斯頓瀑布（下剛果急流）嘅開始，喺金沙薩附近
而家剛果河嘅流向大概係喺一百五十萬到兩百萬年前嘅更新世形成嘅。 好大可能喺呢段時期，剛果河嘅好多上游支流都係由鄰近嘅河系襲奪而來嘅，包括烏埃萊河同埋上烏班吉河由沙里河系襲奪而來， 仲有贊比西河 同埋好多上加薩伊河支流都係由贊比西河系襲奪而來嘅。
剛果河嘅形成可能導致咗倭黑猩猩同黑猩猩由佢哋嘅最近共同祖先分化。 倭黑猩猩係呢個地區嘅熱帶雨林嘅特有物種，同其他標誌性物種一樣，例如艾倫沼澤猴、德里亞斯猴、水獴、霍加皮同埋剛果孔雀。
講到水生生物，剛果河流域嘅物種豐富度係非常之高，仲有全世界最高嘅特有物種密度之一。 截至2009年，剛果河流域已經記錄咗差唔多800種魚類（唔計坦噶尼喀湖，因為佢同剛果河系統相連但生態好唔同）， 仲有好大部分嘅地方都未被徹底研究過。 例如，薩隆加國家公園嘅一部分，面積有比利時咁大，喺2006年仲未被採樣過。 新嘅魚類物種經常喺剛果河流域被科學家發現同描述，仲有好多未描述物種都已經為人所知。
剛果河嘅生物多樣性遠高過非洲其他河系。相比之下，第二多樣嘅係尼日爾河、沃爾特河同埋尼羅河，分別有大約240、140同130種魚類。 因為剛果河流域嘅地區之間有好大嘅生態差異——包括河流急流、深河、沼澤同湖泊等唔同嘅棲息地——所以通常會將佢劃分成多個生態區（而唔係將佢當做一個單一嘅生態區）。喺呢啲生態區入面，利文斯頓瀑布急流有超過300種魚類， 當中包括大約80種特有物種， 而西南部（加薩伊河流域）就有超過200種魚類，其中約四分之一係特有物種。
巨型虎魚
喺河流嘅某啲部分，主要嘅魚類家族包括鯉科（鯉魚/鯉形目，例如Labeo simpsoni）、象魚科（象魚）、Alestidae（非洲脂鯉）、Mochokidae（吸盤鯰）同埋麗魚科（慈鯛）。 河流嘅原生物種之中有一種巨大嘅、高度肉食性嘅巨型虎魚。三種比較奇特嘅特有物種包括：白色（冇生物色素）同埋盲眼嘅Lamprologus lethops，據信佢可以生活喺水面以下160米嘅深度； Heterochromis multidens，佢同美洲嘅慈鯛比起其他非洲嘅慈鯛更加相似； 同埋Caecobarbus geertsii，係中非洲唯一已知嘅洞穴魚。 仲有好多特有嘅青蛙同蝸牛。 喺呢條河上面計劃緊建幾個水力發電壩，呢啲工程可能會導致好多特有物種滅絕。
剛果河流域嘅原生物種仲包括幾種龜同埋細吻鱷、尼羅鱷同埋侏儒鱷。非洲海牛就住喺河流嘅下游。
剛果自由邦

剛果自由邦係比利時國王利奧波德二世嘅私人領地，1885年建立。由於利奧波德二世喺剛果犯咗嘅罪行被人揭露咗，所以喺1908年剛果自由邦就由比利時政府接管，改成比屬剛果。
剛果自由邦用殘酷嘅手段迫當地人幫利奧波德開採當地資源。喺「橡膠配額制度」下，如果啲人交唔出指定數量嘅橡膠，會受到斬人手腳甚至殺害嘅懲罰。有人話佢喺剛果自由邦嘅統治造成最多1000萬剛果人死亡。
剛果孔雀

剛果孔雀（學名：Afropavo congensis），又叫非洲孔雀，係其中一種孔雀，亦係非洲孔雀屬（學名：Afropavo）唯一品種，原生非洲剛果盆地。
凍雨

凍雨，加拿大叫冰雨，係降水嘅一種，主要係過冷嘅雨水。
雪花落緊嗰陣，經過氣溫高過冰點嘅氣層，就會溶做水滴，但再經過氣溫低過冰點嘅氣層一段短時間，水滴唔夠時間重新凝固，但會係過冷狀態，到地面嗰時如果低過冰點，就會即刻結冰，呢個現象就係凍雨。

影響
喺市區，冰雨可以令路面情況非常危險，除咗馬路會有 ｢黑冰｣，令揸車危險之外，行人都好易仆親，預防方法係糝沙，或者喺冇咁凍嘅地方可以糝鹽。
喺用架空電䌫嘅地區，持續嘅冰雨可以因為電䌫承受唔起冰嘅重量而折斷，而導致廣泛停電，例如喺1998年南安省同南魁北克省落咗五日冰兩，結果450萬人斷電，幾個星期之後電力先恢復正常。
凝灰岩

凝灰岩係火成岩嘅其中一種，主要由火山灰凝結而成。
凝結

凝結係指物質由氣體狀態變成液體狀態嘅物理過程。
凝聚

凝聚（英文：Cohesion），係指同一種物質嘅粒子挨埋一齊嘅傾向，而唔同物質粒子嘅凝聚力都唔一樣。液體嘅凝聚會產生表面張力。
凝膠

凝膠（英文：Gel）係種介乎液體同固體之間嘅物料形態，可以軟亦可以硬，喺穩定狀態下冇流動性。
日常生活最常見嘅凝膠係髮膠。
凍茶

凍茶係凍飲嘅茶，多數都係將沖好嘅茶加冰整凍，常見用嚟做凍茶嘅茶類型有檸檬茶（凍檸茶）同奶茶（凍奶茶）。
凝固汽油彈

凝固汽油彈（Napalm），係種火武器，將電油（汽油）增加黏性，令電油可以黐住目標持續燃燒。凝固汽油彈可以裝落炸彈投擲引爆，亦可以直接用噴火器射出嚟。
凝華

凝華（粵拼：jing4 waa4）係指物質由氣態直接轉做固態而唔使經過液態嘅過程，典型嘅例子有結霜。凝華係種放熱反應，同凝華相對嘅係昇華。
中國大陸劇集

中國大陸劇集，係指由中國大陸拍攝同埋製作嘅電視劇集、網絡劇集。
中國大陸愛滋病情況

21世紀以來，隨住社會風氣不斷開放，中國大陸嘅愛滋病情況亦發生好大變化。2010年以來嘅調查顯示，性行為傳播已經成為主要途徑，尤其係男男性行為嘅愛滋病感染率一直居高不下。各地高校都有愛滋病感染嘅報告，大學生患者同老年患者呈現增多趨勢。
2014年，全國新增愛滋病病毒感染者同埋愛滋病患者病例10.4萬，比前一年增加14.8%。

感染人數
2007年11月29號，國務院防治愛滋病工作委員會辦公室、衛生部、聯合國愛滋病中國專題組聯合舉行《中國愛滋病防治聯合評估報告（2007年）》專題新聞發佈會，公佈中國2007愛滋病最新資料。截至2007年10月底，全國累計報告愛滋病病毒感染者223,501例，其中愛滋病病人62,838例，死亡報告22,205人。截至2007年底中國現存愛滋病病毒感染者同病人大概70萬，全人群感染率為0.05%，其中愛滋病病人8.5萬人，2007年新發愛滋病病毒感染者5萬，因愛滋病死亡有2萬人，喺5萬新發感染者中，異性性傳播佔44.7%，男性性傳播佔12.2%，注射吸毒傳播佔42%，母嬰傳播佔1.1%。
2014年10月，國家衛生計生委副主任王國強介紹話，截至2014年10月底，全國報告現存活嘅愛滋病感染者同病人已達49.7萬例，死亡15.4萬例。

治療同預防
因為愛滋病可以經血液傳播，如果父母有愛滋會傳畀嬰兒。生物學家賀建奎就自稱成功編輯咗一對雙胞胎嘅基因，等佢哋唔會染上愛滋。點知佢咁做被國際學術界指責有違社會道德倫理，指佢係「基因編輯流氓」（CRISPR rogue）。2019 年，中國深圳市法院以非法行醫等罪名，判佢坐監 3 年同罰款。